גלי מיר-תיבון

**גלי מיר-תיבון** (נולדה ב-4 במרץ 1962) היא סופרת ישראלית ויו"ר המכון למצוינות בהומניסטיקה. בעלת תואר דוקטור להיסטוריה בנושא שואת יהודי רומניה.

## ביוגרפיה
מיר-תיבון נולדה וגדלה בקיבוץ קבוצת שילר. למדה בתיכון האזורי בקיבוץ גבעת ברנר.

ניהלה את תיכון מקיף אורט מעלות במעלות-תרשיחא ואת תיכון אורט הבונים בבת-ים.

כתבה דוקטורט באוניברסיטת תל אביב על ההנהגה היהודית בגטאות מחוז מוגילב בטרנסניסטריה ויחסיה עם השלטון הרומני בתקופת השואה (2013).

פוסט-דוקטורט עשתה באוניברסיטת קרנגי מלון, בפיטסבורג, פנסילבניה בארצות הברית, שם גם לימדה קורס על גטאות בתקופת השואה (עד 2018).

מרצה באוניברסיטת בר-אילן ומכללת אורות ישראל.

ב-2013 הקימה את המכון למצוינות בהומניסטיקה – עמותה לקידום הוראת מדעי הרוח במערכת החינוך.

ספרה הראשון "רשימת האימהות" (הוצאת עם עובד) יצא לאור בשנת 2017, וזכה בפרס י"ל גולדברג ופרס שרת התרבות בתחומי היצירה הספרותית.

מתגוררת בתל אביב. נשואה לאלוף (מיל') נעם תיבון, ואם לעיתונאי אמיר תיבון והרופא ד"ר אורי תיבון.

#### אירועים מיוחדים
ב-7 באוקטובר 2023, עם פרוץ המלחמה בעזה, חדרו מחבלים לקיבוץ נחל עוז, שבו מתגוררים בנה אמיר תיבון ומשפחתו. מיר-תיבון, עם בעלה, נעם תיבון, יצאו לכיוון הקיבוץ. כאשר לא הורשו להתקדם לכיוון אזור הלחימה, תיבון הצטרף לכוח של יחידת מגלן וביחד חילצו את תושבי הקיבוץ ובהם את בני משפחתו, וטיהרו את הקיבוץ מהמחבלים. במקביל, גלי מיר-תיבון פינתה במכוניתה פצועים שנמצאו בשטח.

## ספריה
* "רשימת האימהות" – שאלות של אחריות ואשמה ברומן המתרחש בגטו מוגילב שבטרנסניסטריה בתקופת השואה ובחדרי החקירות ברומניה שלאחר המלחמה. בלב החקירה שילוחן של מאות אימהות יחידות עם ילדיהן הצעירים למחנה המוות פצ'ורה. הוצאת עם עובד, 2017.
* "הדס בקצה הלילה" - על הדסה למפל. הוצאת עם עובד, יולי 2021.

## פרסומים נוספים

* *דפים לחקר השואה מאסף ל"א 2018* גלי מיר-תיבון -השומר אחי אנוכי? הוועדים היהודיים בגטאות מחוז מוגילב והשלטון הרומני בטרנסניסטריה בתקופת השואה, 1941--1944
* A different version is included in a collection of essays: *The Ghetto in Global History: 1500 to the present*, Goldman Wendy, Joe Trotter (eds.), London, Routledge (2017).
* *Two-Front Battle: Opposition in the Ghettos of the Mogilev District in Transnistria 1941–1944*. “Romania and the Holocaust” Ibidem, Stuttgart (November 2016).

* "חששנו פן נתפוגג" עריכה מדעית ליומן מתקופת השואה. הוצאת יד ושם, ירושלים, (2017).

## קישורים חיצוניים
* 
* זכייה בפרס קרן י.ל.גולדברג מטעם קרן קיימת לישראל לשנת תשע"ט על ספרה "רשימת האימהות"
* 
* יהודים, מסתבר, אינם באופן אוטומטי זן שונה ממין האדם בכלל, משה צימרמן, 11.7.2017, על "רשימת האימהות" בכתב העת 'אודות'
* 
* רשימת האימהות – גלי מיר-תיבון, 27.4.2017, הבלוג 'אלה יווניה קוראת ספרים'
* 
* ראיון בתוכנית הבוקר של "קשת" עם יואב לימור ומיכל אנסקי 26 באפריל 2017
* "רשימת האימהות” מול “רשימת שינדלר”', שרית פליין, 2.7.2017, 'אוצר מילים'
* "לבחור", דוד שמחון, 'עולם קטן'
* 
* 
* 
* 
**מכתביה**
* 

## הערות שוליים

קטגוריה:נשות חינוך ישראליות
קטגוריה:סופרות ישראליות
קטגוריה:אנשי חינוך ישראלים
קטגוריה:סופרים ישראלים
קטגוריה:דירקטורים ישראלים
קטגוריה:דירקטוריות ישראליות
קטגוריה:קבוצת שילר: אישים
קטגוריה:בוגרות תיכון אזורי ע"ש ברנר בגבעת ברנר
קטגוריה:בוגרי תיכון אזורי ע"ש ברנר בגבעת ברנר
קטגוריה:תל אביב-יפו: אישים
קטגוריה:מנהלי בתי ספר ישראלים
קטגוריה:מנהלות בתי ספר ישראליות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1962
קטגוריה:ישראלים שנולדו ב-1962